### | | | | --- | --- | | | | | --- | | **Byråd** 25. februar 2020 Sagsnr. 710-2019-29043 Dok.nr. 710-2020-36130 Beth Lassen | | 20.                 Forlængelse af aftale om daglige bankforretninger - Åbent

###

|  |  |
| --- | --- |
| Tidl. politisk behandling | BY, 25.10.16, pkt. 176 |
| Forventet sagsgang | ØK, BY |
| Lovgrundlag | Udbudsloven |

###

**SAGENS INDHOLD**

Byrådet skal i denne sag tage stilling til muligheden for
en forlængelse af den nuværende aftale med Danske Bank vedrørende kommunens
daglige bankforretninger.

Den nuværende aftale er gældende fra 1. januar 2017 til 31.
december 2020, og udløber dermed ved det kommende årsskifte. [adresse]
har mulighed for at forlænge samarbejdet med op til to perioder á 12 mdr. på
uændrede vilkår.

Aftalen omfatter udelukkende kommunens daglige
bankforretninger, idet lånoptagelse, kapitalforvaltning og rådgivning i
forbindelse hermed ikke er en del af aftalen.

Der har som en del af den offentlige debat de senere år
været rejst en del kritik af pengeinstitutternes mangel på etik og
samfundsansvar, primært på baggrund af sager om hvidvask, Panama-papirer m.v.

Danske Bank er sigtet i en hvidvasksag, som handler om, at
Danske Bank kan have overtrådt hvidvasklovgivningen ved ikke at have
tilstrækkeligt styr på 15.000 udenlandske kunders pengestrømme for 1.500 mia.
kr. i bankens filial i [adresse] i årene 2007 til 2015.

Sagen mod Danske Bank er endnu ikke berammet. Det er derfor
ikke muligt at vurdere, hvornår en eventuel domfældelse kan foreligge.

KL nedsatte i januar 2019 et bankråd med deltagelse af såvel
kommuner, private virksomheder som Finans Danmark. Bankrådet skulle komme med
et oplæg til en række anbefalinger for samspillet mellem kommuner og banker. I
juni 2019 afleverede bankrådet otte governanceprincipper og en række anbefalinger
til, hvordan kommunerne i deres kontrakter med bankerne kunne forpligte
bankerne til at bekæmpe hvidvask. Anbefalingerne blev udarbejdet i samråd med
Kammeradvokaten. En sammenfatning af anbefalingerne er vedlagt som bilag.

De otte governanceprincipper beskriver de forventninger, som
kommunerne har til samarbejdet mellem kommune og bank:

1.     Vi
forventer, at vores bank udviser samfundsansvar og opfører sig etisk korrekt

2.     Vi
forventer, at vores bank har en sund virksomhedskultur

3.     Vi
forventer, at ledelsen går forrest ved efterlevelsen af bankens værdier
(”tone-of-the-top”)

4.     Vi
forventer, at vores bank agerer proaktivt og åbent.

5.     Vi
forventer, at fokus på compliance slår igennem i organisationen

6.     Vi
forventer, at vores bank anvender de seneste og mest effektive redskaber i
bekæmpelsen af hvidvask

7.     Vi
forventer, at vores bank samarbejder på tværs af den finansielle sektor og på
tværs af landegrænser

8.     Vi
forventer, at vores bank aktivt samarbejder med myndighederne.

KL’s anbefalinger til kontrakterne med bankerne falder i
følgende fire kategorier:

·
Efterlevelse af governanceprincipper

·
Intensiveret overvågning (rapportering)

·
Styrkede kontraktuelle sanktioner

·
Self-cleaning.

Finans Danmark – og dermed bankerne – har ikke kunnet
tilslutte sig anbefalingerne til kommunernes kontrakter med bankerne. Ifølge
Finans Danmark er årsagen en bekymring for, at de forslåede kontraktkrav vil
indebære en risiko for, at færre banker vil byde ind på opgaverne, eller at
buddene vil være væsentligt dyrere.

Finans Danmark har i stedet for 19. november 2019
offentliggjort 25 konkrete forslag til bekæmpelse af hvidvask og
terrorfinansiering. Finans Danmarks anbefalinger er vedlagt som bilag.

Enkelte kommuner har siden offentliggørelsen af
governanceprincipperne gjort sig erfaringer med skærpede kommunale udbudskrav.

[adresse] valgte i efteråret 2019, at indarbejde
bankrådets governanceprincipper og en række af anbefalingerne til kontrakterne
i udbuddet af deres daglige bankforretninger. Dette indebar, at den fremtidige
bankforbindelse blev forpligtet til at betale en bod på fem procent af det
årlige honorar, for hver dag banken ikke har overholdt deres forpligtelse til
at orientere kommunen om [adresse] eller løbende rapportere om forhold, som
kommunen som samarbejdspartner har interesse i at blive oplyst om.

Da tidsfristen for udbuddet udløb, var der ikke indkommet
tilbud. Det betyder, at deres nuværende kontrakt med Danske Bank fortsætter,
indtil én af parterne opsiger den. [adresse] vil nu se tiden an og bede
KL og regeringen om at arbejde for en generel løsning af udfordringen med at
opnå tilbud fra banker i forbindelse med udbud.

Aabenraa Kommune valgte at sende deres daglige
bankforretninger i udbud i foråret 2019, hvilket var inden bankrådets
governanceprincipper og anbefalinger til kommunernes kontrakter var udarbejdet.
Aabenraa Kommune bad den bank med det bedste tilbud om at skrive under på, at
de ville overholde governanceprincipperne. Desuden blev der indarbejdet enkelte
formuleringer fra bankrådets anbefalinger i kontrakten, selvom det ikke havde
været en del af forudsætningerne i udbuddet.

Aabenraa Kommune har i modsætning til [adresse] ikke
indarbejdet en økonomisk straf, såfremt deres bank ikke lever op til
forpligtelsen om at orientere kommunen om [adresse] eller andre forhold,
som kommunen som samarbejdspartner har interesse i at blive oplyst om.

Job og Økonomi er bekendt med, at andre kommuner bl.a. på
baggrund af ovenstående erfaringer har valgt at forlænge den nuværende aftale
med deres bankforbindelse.

**VURDERING**

Job og Økonomi vurderer, at såfremt bankrådets anbefalinger
indarbejdes i udbuddet af de daglige bankforretninger, vil Favrskov Kommune i
lighed med [adresse] forventeligt ikke modtage tilbud.

Job og Økonomi anbefaler derfor, at Favrskov Kommune
benytter muligheden for at forlænge aftalen med Danske Bank med ét år. I den
mellemliggende periode vil Job og Økonomi følge beslutningerne i andre kommuner
samt afvente større afklaring fra KL og bankrådet.

**ØKONOMI**

De økonomiske konsekvenser ved et eventuelt udbud vil
afhænge af de afgivne tilbud.

[adresse] har i den nuværende aftale en negativ
forrentning af både indeståender og udeståender, hvilket skyldes det nuværende
lave renteniveau. Aftalen giver årlige renteudgifter i størrelsesordenen
400.000 kr.

**INDSTILLING**

Direktøren for Job og Økonomi indstiller til Byrådet:

1.    At den nuværende aftale
med Danske Bank vedrørende daglige bankforretninger forlænges med ét år på
uændrede vilkår.

**BESLUTNING**

***Økonomiudvalget, 18. februar 2020:***

Fraværende:Ingen

Indstilles godkendt med den tilføjelse, at der inden
Byrådets behandling af sagen undersøges, om "Bankrådets" forslag til
governanceprincipper kan indarbejdes i en aftaleforlængelse.

***Borgmestersekretariatet, 20. februar 2020:***

Borgmestersekretariatet bemærker, at dagsordenen til Byrådet
er tilføjet tilsagn af 20. februar 2020 fra Danske Bank, om at de kan tiltræde
KL’s governanceprincipper som en del af en forlængelse af den nuværende bankaftale.

**Bilag**

|  |  |
| --- | --- |
| [adresse] - Governance principper | 710-2020-37154 |
| KL's Bankråd - sammenfatning | 710-2020-20065 |
| Finans Danmark - 25 forslag til bekæmpelse af hvidvask og terrorfinansiering | 710-2019-249112 |